ועדת הכנסת, כנסת 19, פרוטוקול מספר 102, 2014-06-30 09:45

יריב לוין: רבותי, אני פותח את הדיון.

יריב לוין: על סדר היום בקשת יושבת-ראש ועדת הפנים והגנת הסביבה להקדמת הדיון בהצעת חוק לתיקון פקודת בתי הסוהר (מס' 48) (מניעת נזקי שביתת רעב), התשע"ד-2014 (מ/870), לפני הקריאה השנייה והשלישית.

יריב לוין: כפי שכולם יודעים, מדובר בהצעת חוק דחופה שנעשה מאמץ גדול לקדם אותה וגם לגבש סביבה הסכמה רחבה ככל האפשר.

יריב לוין: אני חושב שבנסיבות האלה על מנת שנוכל להשלים את הליך החקיקה עוד היום ולתת בידי המערכת המתאימה את הכלים כדי להתמודד עם שביתות רעב בפרט בתקופה הרגישה הזו, אני חושב שיהיה נכון לאשר את בקשת הפטור ולאפשר את סיום הליך החקיקה בהקדם.

פנינה תמנו: כמובן שהגיעו לפשרות.

יריב לוין: כן, יש פשרות.

יריב לוין: אני לא נכנס לתוכן החוק.

מאיר שטרית: למה זה נחוץ?

מאיר שטרית: למה נחוץ פטור מחובת הנחה כשעוד לא גמרו את הדיון?

יריב לוין: לא, הדיון ייגמר היום.

יריב לוין: היום יש הצבעות, הדיון נגמר.

יריב לוין: יש כבר נוסח שלמעשה סוכם לפחות על דעת מרכיבי הקואליציה, ולכן אפשר יהיה לסיים אותו עוד היום.

יריב לוין: מי בעד בקשת הפטור?

יריב לוין: <בעד בקשת יו"ר ועדת הפנים והגנת הסביבה להקדמת הדיון בהצעת חוק לתיקון פקודת בתי הסוהר (מס' 48) (מניעת נזקי שביתת רעב), התשע"ד-2014 (מ/870), לפני הקריאה השנייה והשלישית – פה אחד>

יריב לוין: פה אחד, אין מתנגדים, אין נמנעים.

יריב לוין: אושר.

יריב לוין: תודה רבה, הישיבה נעולה.